

|  |  |  |
| --- | --- | --- |
| ที่ นศ ๗๘๐๐๑/(สภา)/ ว 24 |  | ที่ทำการองค์การบริหารส่วนตำบลนาเคียน  หมู่ที่ ๗ ตำบลนาเคียน อำเภอเมือง นศ ๘๐๐๐๐ |

11 พฤษภาคม 2559

เรื่อง เรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ.2559

เรียน ผู้บริหารฯ และสมาชิกสภาองค์การบริหารส่วนตำบลนาเคียน ทุกท่าน

อ้างถึง หนังสือองค์การบริหารส่วนตำบลนาเคียน ที่ นศ ๗๘๐๐๑/(สภา)/ว12 ลงวันที่ 12 กุมภาพันธ์ ๒๕๕9

สิ่งที่ส่งมาด้วย ประกาศเรียกประชุมฯ จำนวน ๑ ฉบับ

ตามที่แจ้งว่าสภาองค์การบริหารส่วนตำบลนาเคียน ในคราวประชุมสภาสมัยสามัญ สมัยที่ ๑ (ครั้งที่ 1) ประจำปี พ.ศ. ๒๕๕9 เมื่อวันที่ 8 กุมภาพันธ์ พ.ศ. ๒๕๕9 ได้กำหนดสมัยประชุมสามัญ ประจำปี พ.ศ. ๒๕๕9 ตามนัยข้อ ๑๑ และข้อ ๒๑ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ความละเอียดแจ้งแล้วนั้น

บัดนี้ ประธานสภาองค์การบริหารส่วนตำบลนาเคียน ได้เรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ. ๒๕๕9 ตั้งแต่วันที่ 17 – 31 พฤษภาคม พ.ศ. ๒๕๕9 เป็นต้นไป ทั้งนี้ หากผู้บริหารฯ หรือสมาชิกสภาองค์การบริหารส่วนตำบลนาเคียนผู้ใดมีญัตติหรือเรื่องอื่นใด ที่จะต้องให้สภาองค์การบริหารส่วนตำบลนาเคียนพิจารณา ให้เสนอญัตติล่วงหน้าเป็นหนังสือเพื่อประธานสภา จะได้บรรจุเข้าระเบียบวาระการประชุมต่อไป รายละเอียดปรากฎตามสิ่งที่ส่งมาด้วย

จึงเรียนมาเพื่อทราบ

ขอแสดงความนับถือ



( นายเกษม จิตร์ถาวร )

ประธานสภาองค์การบริหารส่วนตำบลนาเคียน

งานกิจการสภา

โทรศัพท์/โทรสาร ๐– 7535- 5313

E-Mail Address : [www.nakean.go.th](http://www.nakean.go.th)



ประกาศสภาองค์การบริหารส่วนตำบลนาเคียน

เรื่อง เรียกประชุมสภาสมัยสามัญ สมัยที่ 2 ประจำปี พ.ศ. ๒๕๕9

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ ประกอบข้อ ๒๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ จึงเรียกประชุมสภาองค์การบริหารส่วนตำบลนาเคียน สมัยสามัญ สมัยที่ 2 ประจำปี พ.ศ.๒๕๕9 ตั้งแต่วันที่ 17 พฤษภาคม พ.ศ. ๒๕๕9 เป็นต้นไป

จึงประกาศให้ทราบโดยทั่วกัน

ประกาศ ณ วันที่ 11 เดือน พฤษภาคม พ.ศ. ๒๕๕9

 (ลงชื่อ) 

( นายเกษม จิตร์ถาวร )

ประธานสภาองค์การบริหารส่วนตำบลนาเคียน